आज का कार्यक्रम चालान पर है, मीम और तमाम मीडिया की ख़बरों से आपको पता तो चल ही गया होगा कि नए यातायात नियमों ने देशभर में तूफ़ान मचा दिया है. पेट्रोल पंप पर पॉल्युशन सर्टिफ़िकेट लेने के लिए लंबी कतार लग गई है. लोग आनन-फ़ानन में अपने काग़ज़ दुरुस्त कर रहे हैं, कुछ ये तक कह रहे हैं कि चालान टेरिरिज़्म है, दरअसल ये वो लोग हैं दो जो अक्सर दो शब्दों और उनकी परिभाषा को मिक्स कर देते हैं। आज़ादी और अनुशासन...आप ट्रैफ़िक के नियम तोड़ रहे हैं ये आपकी आज़ादी का मसला नहीं है ये आपको अनुशासनहीनता है, अनुशासन आता है नियमों के पालन से, ये वो नियम है जो आपके चुने हुए प्रतिनिधियों ने बनाए हैं.इस देश में नियम पालन करने की एक संस्कृति ही मानो ख़त्म हो गई थी, इस लिहाज़ से क़ानून का डर आज सड़कों पर दिखा. जान लीजिए, ये आपके मेरे जैसे लोगों को ही फ़ायदा देगा.
hin_Deva